CELEX: 62018TN0617
Language: lt
Date: 2018-10-12 00:00:00
Title: Byla T-617/18: 2018 m. spalio 12 d. pareikštas ieškinys byloje ZH / ECHA

3.12.2018   
            
            
               LT
            
            
               Europos Sąjungos oficialusis leidinys
            
            
               C 436/63
            
         
      2018 m. spalio 12 d. pareikštas ieškinys byloje ZH / ECHA
      
      (Byla T-617/18)
      (2018/C 436/87)
      Proceso kalba: anglų
      
         Šalys
      
      
         Ieškovas: ZH, atstovaujamas advokatų L. Levi ir N. Flandin
      
         Atsakovė: Europos cheminių medžiagų agentūra (ECHA)
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti ieškovo 2016 m. paaukštinimo ataskaitą;
               
            
                  —
               
               
                  prireikus, taip pat panaikinti 2018 m. liepos 2 d. ECHA sprendimą, praneštą ieškovui 2018 m. liepos 3 d., atmesti ieškovo skundą dėl 2016 m. paaukštinimo ataskaitos;
               
            
                  —
               
               
                  įpareigoti atlyginti ieškovo patirtą neturtinę žalą;
               
            
                  —
               
               
                  priteisti iš atsakovės visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas 2015 m. birželio 18 d. ECHA sprendimo, nustatančio Kitų Europos Sąjungos tarnautojų įdarbinimo sąlygų (toliau –Kitų tarnautojų įdarbinimo sąlygos) 15 straipsnio 2 dalies įgyvendinimo bendrąsias nuostatas ir įgyvendinančio Europos Sąjungos pareigūnų tarnybos nuostatų 44 straipsnio pirmąją pastraipą, 2.2 straipsnio pažeidimu.
               
            
                  2.
               
               
                  Antrasis ieškinio pagrindas grindžiamas ECHA sprendime (konkrečiai jo 7 straipsnyje) nustatytos paaukštinimo ataskaitų rengimo tvarkos ir Pareigūnų tarnybos nuostatų 43 straipsnio, pagal analogiją taikomo laikiniems tarnautojams remiantis Kitų tarnautojų įdarbinimo sąlygų 15 straipsniu, pažeidimu.
               
            
                  3.
               
               
                  Trečiasis ieškinio pagrindas grindžiamas akivaizdžiomis vertinimo klaidomis, kurias padarė ataskaitą rengęs pareigūnas, kiek tai susiję su neigiama kritika ieškovo atžvilgiu.
               
            
                  4.
               
               
                  Ketvirtasis ieškinio pagrindas grindžiamas pareigos motyvuoti pažeidimu.